EVEA Pank korraldab emissiooni panga tugevdamiseks
EVEA Pank emiteerib 1,4 miljonit uut aktsiat panga tugevdamiseks, ütles panga avalike suhete osakonna juhataja Gennadi Gramberg.
Grambergi sõnul vajas EVEA Pank täiendavaid omavahendeid uue peahoone ehituse lõpetamiseks ning siseviimistlustöödeks.
«Loodame jaanipäevaks uude hoonesse kolida,» sõnas ta.
Gramberg ütles, et EVEA Pank on tänavu märkimsväärselt kasvanud ning seetõttu soovis pank suurendada ka omakapitali.
EVEA Panga uues aktsiaemissioonis osalevad võrdsetes osades AB Kindlustuse Grupp ning Igor Izraeljan, kes on eraettevõtjast Eesti kodanik.
Grambergi sõnul oli EVEA Panga emissioon juba varem kavandatud ning aktsiaemissioonis osaleti taotluste põhjal. Grambergi kinnitusel ei esitanud uute aktsiate omandamiseks taotlust ERA Pank.
Gramberg avaldas lootust, et uued aktsiad registreeritakse äriregistris veel sel aastal.
EVEA Pank emiteerib uued aktsiad hinnga 15 krooni.
EVEA Pank on bilansimahult seitsmes Eesti kommertspank. BNS